ประมวลกฎหมายอาญามาตรา 341 วางหลักไว้ว่าอย่างไร
ผู้ใดโดยทุจริต หลอกลวงผู้อื่นด้วยการแสดงข้อความอันเป็นเท็จ หรือปกปิดข้อความจริงซึ่งควรบอกให้แจ้ง และโดยการหลอกลวงดังว่านั้นได้ไปซึ่งทรัพย์สินจากผู้ถูกหลอกลวงหรือบุคคลที่สาม หรือทำให้ผู้ถูกหลอกลวงหรือบุคคลที่สาม ทำ ถอน หรือทำลายเอกสารสิทธิ ผู้นั้นกระทำความผิดฐานฉ้อโกง ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับ โดยทั้งนี้ความผิดฐานฉ้อโกงนั้น เป็นความผิดอาญาต่อส่วนตัว หรือที่เรียกว่า ความผิดอาญาอันยอมความได้ หลอกลวงตามกฎหมายอาญา แต่ทั้งนี้การหลอกลวงในบางบริบท แม้เป็นการกระทำความผิดจริง แต่หากการหลอกลวงนั้นผู้เสียหายทราบถึงวัตถุประสงค์อันขัดต่อกฎหมายหรือความสงบเรียบร้อยของบ้านเมือง แต่ยินยอมที่จะทำไป แม้ภายหลังเป็นการหลอกลวงก็ไม่อาจเอาผิดได้ เช่น การหลอกลวงให้เล่นพนันผิดกฎหมาย โดยผู้ถูกหลอกลวงนั้นรู้ดีว่าการพนันเป็นสิ่งผิดกฎหมายและผิดศีลธรรมอันดี แต่ยินยอมที่จะเข้าร่วมเล่นการพนัน แม้ผู้กระทำความผิดจะใช้เล่ห์เพทุบายอย่างไร จนหลอกลวงการเล่นและได้ทรัพย์ไปจากการเล่นพนันนั้น แม้เป็นการกระทำฐานฉ้อโกง หากแต่ผู้เสียหายเป็นผู้ร่วมกระทำผิดไปด้วย จึงไม่ถือเป็นผู้เสียหายในทางนิตินัยเพราะเป็นความประสงค์ที่จะทำการอันขัดต่อกฎหมาย เมื่อผู้เสียหายมิใช่ผู้เสียหายในทางนิตินัยแล้ว ย่อมไม่มีสิทธิ์ร้องทุกข์ แม้ร้องทุกข์ไปแล้ว ก็ถือเป็นการร้องทุกข์มิชอบ ส่งผลให้กระบวนการทางอาญาต่อมา ไม่ว่าการสอบสวน การพิจารณาคดี เป็นการกระทำโดยมิชอบทั้งสิ้น หากข้อเท็จจริงปรากฎต่อศาล
53.กฎหมายการพนันขันต่อ,2.ประมวลกฎหมายอาญา,72.คำพิพากษาศาลฎีกา